ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการนำเข้าสินค้าบล็อกแก้วที่เพิ่มขึ้นพ.ศ. ๒๕๕๓ ด้วยคณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้มีคำวินิจฉัยเมื่อวันที่ ๑๔ ธันวาคม พ.ศ. ๒๕๕๓ ว่า คำขอของบริษัทบางกอกคริสตัล จำกัดผู้ผลิตสินค้าบล็อกแก้วซึ่งเป็นผู้ผลิตสินค้าชนิดเดียวกันที่มีสิทธิ ตามมาตรา ๑๓แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐ ที่ยื่นคำขอให้พิจารณากำหนดมาตรการปกป้องสินค้าบล็อกแก้วมีหลักฐานและข้อมูลที่แสดงให้เห็นว่าคำขอมีมูลเกี่ยวกับการนำเข้าสินค้าที่เพิ่มขึ้นและก่อให้เกิดความเสียหายเกิดแก่อุตสาหกรรมภายในจึงเห็นควรให้เปิดการไต่สวนอาศัยอำนาจตามความในมาตรา๑๘ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐อธิบดีกรมการค้าต่างประเทศออกประกาศเปิดการไต่สวนการนำเข้าสินค้าที่เพิ่มขึ้นและความเสียหายไว้ดังต่อไปนี้ข้อ๑ ประกาศนี้เรียกว่า ประกาศกรมการค้าต่างประเทศเรื่อง เปิดการไต่สวนการนำเข้าสินค้าบล็อกแก้วที่เพิ่มขึ้น พ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ สินค้านำเข้าที่ถูกไต่สวน ได้แก่สินค้าบล็อกแก้ว ซึ่งมีลักษณะเป็นก้อนสี่เหลี่ยมใช้ตกแต่งอาคารสถานที่นำเข้ามาภายใต้พิกัดอัตราศุลกากรประเภทที่ ๗๐๑๖.๙๐๐๐ข้อ๔ การไต่สวนเริ่มต้นตั้งแต่วันที่ประกาศฉบับนี้มีผลใช้บังคับข้อ๕ บริษัท บางกอกคริสตัล จำกัดเป็นผู้ยื่นคำขอและเป็นผู้ผลิตสินค้าชนิดเดียวกันที่มีผลผลิตในสัดส่วนร้อยละ ๑๐๐ของปริมาณการผลิตภายในประเทศในขณะยื่นคำขอข้อ๖ คำขอของบริษัท บางกอกคริสตัล จำกัดมีหลักฐานและข้อมูลเบื้องต้นเพียงพอที่แสดงให้เห็นว่ามีการนำเข้าสินค้าที่เพิ่มขึ้นและก่อให้เกิดความเสียหายแก่อุตสาหกรรมภายในโดยมีข้อเท็จจริงดังนี้๖.๑การนำเข้า มีการนำเข้าสินค้าบล็อกแก้วในปริมาณที่เพิ่มขึ้นนับตั้งแต่ปี พ.ศ. ๒๕๕๐โดยในปี พ.ศ. ๒๕๕๒ มีการนำเข้าเพิ่มขึ้นคิดเป็นร้อยละ ๒๕.๖๒ของปริมาณการนำเข้าในปี พ.ศ. ๒๕๕๐ และเมื่อเทียบกับการนำเข้าครึ่งปีแรกของปี พ.ศ.๒๕๕๒ กับครึ่งปีแรกของปี พ.ศ. ๒๕๕๓ พบว่ามีปริมาณการนำเข้าเพิ่มขึ้นถึงร้อยละ๑๒๓.๗๘๖.๒ความเสียหายของอุตสาหกรรมภายใน เกิดความเสียหายอย่างร้ายแรงต่ออุตสาหกรรมภายใน(๑)เมื่อพิจารณาจากปัจจัยทั้งหมดที่เกี่ยวข้อง โดยเฉพาะส่วนแบ่งการตลาดของสินค้านำเข้าที่เพิ่มขึ้นการเปลี่ยนแปลงของระดับการขาย ระดับผลผลิต ระดับผลิตภาพ ระดับกำลังการผลิตที่ใช้จริงระดับกำไรและขาดทุน และระดับการจ้างงานรวมทั้งปริมาณสินค้าคงเหลือของอุตสาหกรรมภายในแล้วพบว่าอุตสาหกรรมภายในเกิดความเสียหายโดยมีการเปลี่ยนแปลงที่ลดลงของส่วนแบ่งการตลาดระดับการขาย ระดับผลผลิต ระดับกำลังการผลิตที่ใช้จริง และระดับการจ้างงาน(๒)ความเสียหายที่เกิดแก่อุตสาหกรรมภายในเป็นผลมาจากการนำเข้าสินค้าที่เพิ่มขึ้นข้อ๗ การเสนอหลักฐาน เอกสารและแสดงความเห็นสนับสนุนหรือโต้แย้งคำขอให้พิจารณากำหนดมาตรการปกป้อง ให้ผู้นำเข้าผู้ส่งออก หรือผู้มีส่วนได้เสียอื่น ๆ ส่งหลักฐานเอกสารหรือแสดงความเห็นเป็นหนังสือต่อกรมการค้าต่างประเทศหรืออาจแจ้งความจำนงเป็นหนังสือเพื่อขอเข้าร่วมแสดงความคิดเห็นด้วยวาจา ภายในกำหนด๑๕ วันนับแต่วันที่ประกาศเปิดการไต่สวนมีผลใช้บังคับข้อ๘ ผู้ที่ประสงค์จะขอรับข้อมูลเกี่ยวกับคำขอให้พิจารณากำหนดมาตรการปกป้องให้แจ้งความจำนงเป็นหนังสือได้ที่สำนักปกป้องและตอบโต้ทางการค้ากรมการค้าต่างประเทศ เลขที่ ๔๔/๑๐๐ ถนนนนทบุรี ๑ อำเภอเมือง จังหวัดนนทบุรีรหัสไปรษณีย์ ๑๑๐๐๐ หมายเลขโทรศัพท์ ๐๒๕๔๗ ๔๗๓๘ หมายเลขโทรสาร ๐๒๕๔๗ ๔๗๔๑ประกาศ ณ วันที่ ๑๕ธันวาคม พ.ศ. ๒๕๕๓มนัส สร้อยพลอยอธิบดีกรมการค้าต่างประเทศวิชชุตา/ผู้จัดทำ๒๙ มิถุนายน ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๔๔ ง/หน้า ๑๓/๑๖ ธันวาคม ๒๕๕๓